**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Николай Митков – кмет на Община Първомай**

**ОТНОСНО:** Откриване на процедура за избор на оператор на язовирна стена за възлагане стопанисването, поддръжката и експлоатацията на водни обeкти - публична общинска собственост, разположени на територията на Община Първомай, обл.Пловдив, чрез предоставянето им под наем по реда на § 12, ал.2 от Преходни и заключителни разпоредби към Закон за изменение и допълнение на Закон за водите

**ДАМИ и ГОСПОДА ОБЩИНСКИ СЪВЕТНИЦИ,**

Община Първомай е собственик на недвижими имоти, представляващи водоеми и язовири разположени на нейната територия. Съгласно чл.19, ал.1, т.1 от Закона за водите /ЗВ/, водите и водните обекти, разположени на земи - общинска собственост, които не са води и водни обекти по чл.11 от същия, са публична общинска собственост. Задължение на собствениците на язовири и съоръженията към тях, включително и на язовирните стени, е да осигурят поддържането им в техническа изправност. В съответствие с разпоредбата на чл.138в, ал.1 от ЗВ, ако собственикът на язовира и съоръженията към него не отговаря на изискванията за оператор на язовирна стена по смисъла на този закон, той задължително възлага стопанисването, поддържането и осъществяването на техническата експлоатация на язовирната стена и на съоръженията към нея на лице, което отговаря на тези изисквания, а именно: физическо лице хидроспециалист или юридическо лице, което разполага със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях /§ 1, т.95 от Допълнителни разпоредби към Закона за водите/, което отговаря на тези изисквания.

Предвид на това е необходимо да се предприемат дейности за привеждане на язовирните стени и съоръженията към тях в изправно техническо състояние, съгласно действащата нормативна уредба, като се използват възможностите на § 12, ал.2 от Преходни и заключителни разпоредби към Закон за изменение и допълнение на Закон за водите/ПЗР на ЗИДЗВ/ и се открие процедура за избор на оператор на язовирна стена.

По силата на § 12, ал.2 от Преходни и заключителни разпоредби към Закон за изменение и допълнение на Закон за водите/ПЗР на ЗИДЗВ/, в общините, на чиято територия има язовири – публична общинска собственост, за които не са сключени договори за стопанисването, поддръжката и експлоатацията им, по предложение на кмета на общината, общински съвет приема решение за откриване на процедура за избор на оператор за язовирна стена за възлагане стопанисването, поддръжката и експлоатацията на язовирите и водоемите, чрез предоставянето им под наем.

Предмет на настоящето предложение са два язовира, за които не са сключени договори за стопанисването, поддръжката и експлоатацията им и към които има проявен интерес, а именно:

1. Язовир „Дебър-1 /Ялънлъка/” съставляващ поземлен имот с идентификатор 59080.800.751, гр.Първомай, общ.Първомай, обл.Пловдив, м. Землище кв.Дебър, вид собственост: Общинска публична, вид територия: Земеделска, категория: 5, НТП: За друг вид водно течение, водна площ, съоръжение, площ 90 590 кв. м, стар номер 800751 с Акт за ПОС № 76/02.06.1998г., ведно с язовирна стена,съставляваща поземлен имот с идентификатор 59080.800.789, гр.Първомай, общ.Първомай, обл.Пловдив, м. Землище кв.Дебър, вид собственост: Общинска публична, вид територия: Земеделска, категория: 4, НТП: За водостопанско, хидромелиоративно съоръжение, площ 2 338 кв.м, стар номер: 800789 с Акт за ПОС № 462/28.08.2019г.

2. Язовир „Татарево-3 /Ваклушев долап/” съставляващ поземлен имот с идентификатор 72093.49.156, с.Татарево, общ.Първомай, обл.Пловдив, м. Ваклушев долап, вид собственост: Общинска публична, вид територия: Територия, заета от води и водни обекти, НТП: Язовир, площ 331 981 кв.м, стар номер 49.58 с Акт за ПОС № 831/05.12.2023г.

За описаните общински имот са възложени и изготвени пазарни оценки от независим лицензиран оценител, за определяне на годишната им наемна цена, както следва:

1. За язовир „Дебър-1 /Ялънлъка/” съставляващ поземлен имот с идентификатор 59080.800.751, гр.Първомай, общ.Първомай, обл.Пловдив, м. „Землище кв.Дебър”, с площ от 90 590 кв.м., ведно с язовирна стена,съставляваща поземлен имот с идентификатор 59080.800.789, гр.Първомай, общ.Първомай, обл.Пловдив, м. „Землище кв.Дебър”, с площ 2 338 кв.м, гр.Първомай, общ.Първомай, обл.Пловдив, е определена годишна наемна цена в размер на 6 000 лв. (шест хиляди лева) без ДДС.

2. За язовир „Татарево-3 /Ваклушев долап/” съставляващ поземлен имот с идентификатор 72093.49.156, с.Татарево, общ.Първомай, обл.Пловдив, с площ от 331 981 кв.м., е определена годишна наемна цена в размер на 10 600 лв. (десет хиляди и шестстотин лева) без ДДС.

Към настоящият момент няма данни на територията на Община Първомай да има новорегистрирани юридически лица, като сдружения за напояване по реда на §3, ал.1 от Закона за сдруженията за напояване /ЗСН/.

Обектите предмет на настоящото решение са включени в Годишната програма за управление и разпореждане с имоти – общинска собственост в община Първомай за 2024г., приета с Решение № 34 от 25.01.2024 год. на Общински съвет Първомай.

**Във връзка с гореизложеното, Ви предлагам следното**

**Р Е Ш Е Н И Е :**

**На основание чл.21, ал.2 във връзка с ал.1, т.8 от Закон за местното самоуправление и местната администрация, чл.8, ал.1** **от Закона за общинската собственост, във връзка § 12, точка 2 от Преходни и заключителни разпоредби към Закон за изменение и допълнение на Закон за водите /ДВ, бр.103/ 29.11.2013 год./, Общински съвет на община Първомай:**

**І.** **Открива процедура** за избор на оператор на язовирна стена за възлагане стопанисването, поддръжката и експлоатацията на водни обекти, чрез предоставянето им под наем, както следва:

1. Язовир „Дебър-1 /Ялънлъка/” съставляващ поземлен имот с идентификатор 59080.800.751, гр.Първомай, общ.Първомай, обл.Пловдив, м. Землище кв.Дебър, вид собственост: Общинска публична, вид територия: Земеделска, категория: 5, НТП: За друг вид водно течение, водна площ, съоръжение, площ 90 590 кв. м, стар номер 800751 с Акт за ПОС № 76/02.06.1998г., ведно с язовирна стена,съставляваща поземлен имот с идентификатор 59080.800.789, гр.Първомай, общ.Първомай, обл.Пловдив, м. Землище кв.Дебър, вид собственост: Общинска публична, вид територия: Земеделска, категория: 4, НТП: За водостопанско, хидромелиоративно съоръжение, площ 2 338 кв.м, стар номер: 800789 с Акт за ПОС № 462/28.08.2019г.

2. Язовир „Татарево-3 /Ваклушев долап/” съставляващ поземлен имот с идентификатор 72093.49.156, с.Татарево, общ.Първомай, обл.Пловдив, м. Ваклушев долап, вид собственост: Общинска публична, вид територия: Територия, заета от води и водни обекти, НТП: Язовир, площ 331 981 кв.м, стар номер 49.58 с Акт за ПОС № 831/05.12.2023г.

**ІІ. Изборът на оператор** да се осъществи чрез провеждане на публичен търг с тайно наддаване по реда на Глава осма от Наредбата за реда за придобиване, управление и разпореждане с общинско имущество.

**ІІІ.** **Определя начална тръжна цена** за всеки обект по отделно, а именно:

1. За язовир „Дебър-1 /Ялънлъка/” съставляващ поземлен имот с идентификатор 59080.800.751, гр.Първомай, общ.Първомай, обл.Пловдив, м. „Землище кв.Дебър”, с площ от 90 590 кв.м., ведно с язовирна стена,съставляваща поземлен имот с идентификатор 59080.800.789, гр.Първомай, общ.Първомай, обл.Пловдив, м. „Землище кв.Дебър”, с площ 2 338 кв.м, гр.Първомай, общ.Първомай, обл.Пловдив, **определя начална тръжна цена, представляваща годишна наемна цена в размер на 6 000 лв. (шест хиляди лева) без ДДС.**

2. За язовир „Татарево-3 /Ваклушев долап/” съставляващ поземлен имот с идентификатор 72093.49.156, с.Татарево, общ.Първомай, обл.Пловдив, с площ от 331 981 кв.м., **определя начална тръжна цена, представляваща годишна наемна цена в размер на 10 600 лв. (десет хиляди и шестстотин лева) без ДДС.**

**IV.** **Определя срок на договора** за избор на оператор на язовирна стена за възлагане стопанисването, поддръжката и експлоатацията на водни обекти - **10 /десет/ години** считано от датата на сключване на договора;

**V. Определя депозит** за участие в търга, в размер на 50 % от началната тръжна цена в лева за всеки отделен обект.

**VІ.Специфични условия към участниците в търга:**

- участник в търга може да бъде всяко лице, което отговаря на изискванията за оператор на язовирна стена по смисъла на § 1, т.95 от Допълнителни разпоредби към Закона за водите, а именно: физическо лице хидроспециалист или юридическо лице, което разполага със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях.

**VІІI. Определя следните договорни условия:**

1. След подписване на договора за избор на оператор същият се задължава съгласно чл.50, ал.3, т.1 от Закон за водите да се снабди с разрешително за ползване на воден обект, което се издава от кмета на община Първомай.

2. Операторът се задължава да спазва изискванията на Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние, Приета с ПМС № 12 от 28.01.2020 г.(обн. ДВ, бр.9 от 31.01.2020г., в сила от 31.01.2020г.)

3. Операторът се задължава да спазва нормативните актове по опазване на околната среда с цел опазване на водния ресурс и на екосъобразното и рационалното му използване, санитарно – хигиенните и ветеринарно – медицински изисквания.

4. Операторът се задължава да оказва необходимото съдействие на собственика за изпълнение на задълженията му по чл. 138а, ал. 3, т. 5, чл. 141, ал. 1 и чл. 190а, ал. 2, както и да изпълнява възложените му дейности съобразно нормативните изисквания и с грижата на добър стопанин.

5. Операторът се задължава да поеме за своя сметка разходите по други мероприятия за изпълнение предписания от специализираните контролни органи свързани с обезопасяването и сигурността на язовира.

**ІХ.** Възлага на Кмета на Общината да извърши всички необходими действия по провеждане на процедурата за избор на оператор и подпише договор със спечелилия участник.

**Мотиви:** настоящето решение се приема на правно основаниечл.21 ал.1 т.8 от Закон за местното самоуправление и местна администрация, във връзка с § 12, точка 2 от Преходни и заключителни разпоредби към Закон за изменение и допълнение на Закон за водите /ДВ, бр.103/ 29.11.2013 год./ и с оглед по-добро стопанисването, поддръжката и експлоатацията на описаните обекти.

**Приложение**: Актове за публична общинска собственост на имотите; Скици на имотите; Заявления; Пазарни оценки;

**ВНОСИТЕЛ: /П/**

**НИКОЛАЙ МИТКОВ**

*Кмет на Община Първомай*